Diari Oficial de la Generalitat Valenciana


Sumari del DOGV 5449, del 13-02-2007 (2007/1763)

ORDE de 7 de febrer de 2007, de la Conselleria de Benestar Social, per la qual es modifica l'Orde de 23 de juny de 2006, de la mateixa Conselleria, que desplega el Decret 120/2003, d'11 de juliol, del Consell, pel qual s'aprova el Reglament Orgànic i Funcional de la Conselleria de Benestar Social.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2007/02/07/(1)/dof/vci/html**

### Dades del document

Número de DOGV
:   5449

Data del DOGV
:   13-02-2007

Secció del DOGV
:   I. DISPOSICIONS GENERALS

Número del document
:   2007/1763


Data del document
:   07-02-2007

Organisme emissor
:   Conselleria de Benestar Social

Tipus de document
:   Ordre

Anàlisi jurídica

 Descriptors 

:   * Conselleria Benestar Social
    * reglament intern
    * administració regional
    * legislació

L'objecte de la present orde és la racionalització de la gestió de les condicions bàsiques de promoció de l'autonomia personal i d'atenció a les persones en situació de dependència, que és un objectiu nou que desplegarà la Conselleria de forma immediata i amb la màxima dedicació.  
Com a conseqüència d'això, esta Conselleria considera convenient per a l'eficaç i eficient prestació del servici la reorganització de l'actual estructura organitzativa de les direccions territorials, dotant-les d'estructura orgànica i competències pròpies de la gestió que realitzarà en matèria d'atenció a les necessitats de les persones en situació de dependència.   
D'acord amb el que disposen els articles 35 e) i 71 de la Llei 5/1983, de 30 de desembre, del Govern Valencià, amb un informe previ de la Conselleria de Justícia, Interior i Administracions Públiques i de la Conselleria d'Economia, Hisenda i Ocupació, escau la modificació dels articles 12 i 13 de l'Orde de 23 de juny de 2006, de la Conselleria de Benestar Social (DOGV núm. 5.296, de 06.07.2006).  
Per això,  
ORDENE  
Article únic   
Es modifiquen els articles 12 i 13 de l'Orde de 23 de juny de 2006, de la Conselleria de Benestar Social, que queden redactats de la manera següent:  
Article 12  
Per al desplegament de les seues funcions, cada una de les direccions territorials de la Conselleria de Benestar Social s'estructura de la manera següent:  
1. Secretari/ària territorial, que tindrà rang de servici, al/a la qual correspon la coordinació interna dels servicis i unitats administratives, en l'àmbit de la direcció territorial.  
2. Servici de Gestió Administrativa, al qual correspon, en l'àmbit de la direcció territorial, les funcions relatives a la gestió en les matèries de personal, gestió econòmica i pressupostària, contractació administrativa, assumptes generals, informació i registre d'entrada i eixida de documents.  
3. Servici d'Acció Social, al qual correspon, en l'àmbit de la direcció territorial, les funcions relatives a la gestió de les matèries pròpies de la Conselleria.  
4. Servici d'Avaluació i Orientació de Discapacitats, al qual corresponen les funcions de dirigir el Centre d'Avaluació, seguint les directrius de la Direcció General d'Integració Social de Discapacitats, així com planificar els criteris i homogeneïtzar les propostes d'actuació dels equips de treball en el seu respectiu centre.  
La Direcció Territorial de València disposa també del Servici de Família, Menor i Adopcions, al qual correspon, en l'àmbit de la direcció territorial, les funcions relatives a la gestió de les matèries pròpies de la Direcció General de Família, Menor i Adopcions.  
Article 13  
1. En els casos de vacant, absència o malaltia del director/a territorial de Benestar Social, serà substituït/da en les funcions que tinga atribuïdes, pel secretari/ària territorial.  
2. En els casos de vacant, absència o malaltia del secretari/a territorial, serà substituït/da pel/per la cap de Servici de Gestió Administrativa, pel/per la cap de Servici d'Acció Social, o pel/per la cap de Servici d'Avaluació i Orientació de Discapacitats, per este orde.  
DISPOSICIÓ FINAL  
La present orde entrarà en vigor el mateix dia que es publique en el Diari Oficial de la Comunitat Valenciana.  
València, 7 de febrer de 2007  
La consellera de Benestar Social,  
ALICIA DE MIGUEL GARCÍA


Còpia Permalink ELI